b'\n_START_ARTICLE_\nGrimsr\xc3\xb8d g\xc3\xa5rd\n_START_PARAGRAPH_\nGrimsr\xc3\xb8d g\xc3\xa5rd er en tidligere bondeg\xc3\xa5rd p\xc3\xa5 Jel\xc3\xb8ya. Den fikk herskapelig bebyggelse p\xc3\xa5 1700-tallet. Fra ca. 1820 tilh\xc3\xb8rte den kj\xc3\xb8pmann og konsul David Chrystie (1791\xe2\x80\x931857) fra Moss. Han bodde selv p\xc3\xa5 Torder\xc3\xb8d g\xc3\xa5rd og eide og drev en rekke andre g\xc3\xa5rder p\xc3\xa5 Jel\xc3\xb8ya, Framn\xc3\xa6s, Bergersborg, Charlottenberg, Tronvik og Orker\xc3\xb8d, hvor han ogs\xc3\xa5 bodde i perioder. Maleriet avbildet her er ett av en serie p\xc3\xa5 tre, antagelig malt for David Chrystie. De to andre er prospekter av Torder\xc3\xb8d og Orker\xc3\xb8d, og er n\xc3\xa5 p\xc3\xa5 Torder\xc3\xb8d._NEWLINE_Grimsr\xc3\xb8d er mest kjent for at maleren Edvard Munch bodde der i tre \xc3\xa5r.'